આ અંગે પ્રાપ્ત વિગતો અનુસાર જૂનાગઢના નહેરુ પાર્ક વિસ્તારમાં રહેતા જાગૃત નાગરિક જીગ્નેશભાઈ પંડ્યાએ એસીબીને આપેલી ફરિયાદ અરજીમાં જણાવવામાં આવ્યું છે કે શહેરના નહેરુ પાર્કમાં આવેલ એક હોસ્પિટલનું કોમર્શિયલ બાંધકામ રહેણાંકની મંજુરી વાળું હતું અને દસ્તાવેજો પણ રહેણાંક ના આપવામાં આવ્યા હોવા છતાં પીજીવીસીએલના ઇજનેર વસાવા, ડેપ્યુટી ઇજનેર રાઠોડ અને જુનિયર ઇજનેર જલુ દ્વારા રહેણાંકની મંજુરી વાળા બાંધકામમાં કોમર્શિયલ લાઈટ કનેક્શન આપી દેવામાં આવ્યું હતું ત્યારે આ ત્રણેય અધિકારી સામે ભ્રષ્ટાચાર નિવારણ અધિનિયમ હેઠળ તેમજ સત્તાનો દુરુપયોગ કરવા અંગે કાર્યવાહી કરવાની ફરિયાદ અરજીમાં માંગ કરવામાં આવી છે.